Byudvikling på [adresse] 
BESLUTNING 
Udvalget kunne enstemmigt tiltræde indstillingens beslutningspunkter 1, 2, 4 og 5 med anbefaling om, at man 
gerne ser, at udviklingen af arealet kommer hurtigere i gang, og at der åbnes op for at iværksætte midlertidige 
aktiviteter.  
 
Åse Berg, Kristian Møller og Benny Jensen var forhindrede i at deltage i udvalgets behandling af 
sagen den 1. juni 2015.  
Byudvikling på Godsbanearealerne foreslås igangsat på baggrund af en udviklingsplan for området. Konkret 
igangsættes byudviklingen gennem salg og arealreservationer til uddannelsesinstitutioner og 
kollegium/ungdomsboliger.  
 
RESUMÉ 
Aarhus Kommune overtog i januar 2008 De Nordlige Godsbanearealer og indgik samarbejdsaftale med 
Realdania om dannelse af et nyt [adresse] og udvikling af en helhedsplan for den nye bydel. I 
2012 åbnede [adresse]. I 2013 overtog kommunen [adresse].    
 
På baggrund af et workshop-forløb i 2014 med en række rammesættende interessenter og med afsæt i 
samarbejdsaftalen med Realdania er der udarbejdet et oplæg til udviklingsplan for Godsbanearealerne.    
 
Visionen er at skabe en ny pulserende, ungdommelig bydel, som har lyst til at eksperimentere og udvikle sig. 
Der bliver således tale om en ny bydel med sin helt egen stemning og identitet.    
 
Udviklingsplanen skal sikre, at kommende udbud/salg og efterfølgende lokalplanlægning af konkrete projekter 
medvirker til at realisere visionen for bydelen.   
 
Oplægget til udviklingsplan foreslås godkendt som grundlag for den videre planlægning for 
Godsbanearealerne. Samtidig foreslås salg og arealreservation til rammesættende aktører med henblik på 
opførelse af uddannelsesinstitutioner og kollegium/ungdomsboliger. Der planlægges gennemført offentlige 
arrangementer om udviklingsplanen. 
INDSTILLING 
At 1) Oplægget til udviklingsplan godkendes som grundlag for den videre planlægning for 
Godsbanearealerne    
 
At 2) Teknik og Miljø bemyndiges til at indgå aftale om salg af areal til faciliteter for Aarhus Produktionsskole, 
Kollegiekontoret og Arbejdernes Andelsboligforening på de i bilag 3 beskrevne salgsvilkår.    
 
At 3) Der reserveres et areal i udviklingsplanen frem til 31. juli 2017 til eventuel gennemførelse af konkurrence 
om placering af ny arkitektskole, som angivet under indstillingens afsnit 5.    
 
At 4) Teknik og Miljø bemyndiges til at udbyde arealer på baggrund af oplægget til udviklingsplan og på de i 
bilag 3 beskrevne vilkår.    
 
At 5) Teknik og Miljø bemyndiges til at give midlertidige aktiviteter mulighed for lejeaftaler, der strækker sig 
frem til udgangen af 2017.    
 
At 6) Der meddeles anlægsindtægtsbevilling på 59,5 mio. kr. til salg af byggefelter samt anlægsudgiftsbevilling 
på 1 mio. kr. til udvikling af Den Grønne Kile.  
Sagens forløb 
23-04-2015 Borgmesterens Afdelings påtegning 
Fremsendes til Magistraten. Borgmesterens Afdelingen har ingen bemærkninger til indstillingen. 
27-04-2015 Magistraten 
Fremsendes til [adresse] med bemærkning, at Magistraten i mødet den 27. april 2015 anbefaler, at byrådet 
tiltræder Magistratsafdelingen for Teknik og Miljøs indstilling af 17. april 2015. 
 
Abelone Nissen tager forbehold for placeringen af området til aktitektskolen (at 3). 
 
Stig Svendsen var forhindret i at deltage i sagens behandling. 
06-05-2015 Aarhus Byråd 
Fremsendes til Teknisk Udvalg til behandling i henhold til beslutning i byrådets møde den 6. maj 2015.Et 
ændringsforslag fra Magistratsafdelingen for Teknik og Miljø:  
 
"Optionsaftale om opførelse af ny arkitektskole  
Som beskrevet i indstillingen har der pågået forhandlinger med Bygningsstyrelsen om salg af areal til opførelse af en 
ny arkitektskole på Godsbanearealerne.  
 
Forhandlingerne er nu så fremskredne, at Teknik og Miljø vurderer, at der inden for meget kort tid vil kunne indgås 
aftale med Bygningsstyrelsen på nærmere beskrevne vilkår.  
 
Bygningsstyrelsen har tilkendegivet, at der vil kunne foreligge en afklaring af en fremtidig placering af en ny 
arkitektskole primo 2016, hvorfor reservationen kan afgrænses tidsmæssigt. Denne tilkendegivelse fra 
Bygningsstyrelsen er fremkommet i sidste uge, og dermed efter fremsendelse af indstillingen.  
 
På baggrund af dette stiller Teknik og Miljø følgende ændringsforslag til ind-stillingen om Byudvikling på 
Godsbanearealerne:  
 
At 3) der reserveres et areal i udviklingsplanen frem til 1. april 2016 til gennemførelse af konkurrence om placering af 
ny arkitektskole, som angivet under indstillingens afsnit 5.  
Og med tilføjelsen  
 
At 6) Teknik og Miljø bemyndiges til at forhandle og indgå aftale med Byg-ningsstyrelsen om tildeling af option på de 
beskrevne vilkår.  
 
Vilkår Følgende vilkår for en endelig forhandlingen foreslås at lægges til grund: ·  
 
At Teknik og Miljø bemyndiges til at forhandle en reduceret p-norm, hvis en konkret vurdering understøtter dette, med 
et minimum på 1 p-plads pr 200 etagemeter. Den reducerede p-norm vil gælde, så længe ejendommen anvendes til 
arkitektskole. · 
  
Der tinglyses en deklaration om fremtidig anvendelse til arkitektsko-le. Deklarationen begrænses til 10 år ·  
 
Teknik og Miljø bemyndiges til at indgå aftale om øvrige forhold in-denfor rammerne af de i notatet beskrevne vilkår 
(rundsendt på lukket dagsorden).  
 
Marcus Madsen / Ole Laursen"  
 
blev vedtaget med den ændring, at det er Magistraten og ikke Teknik og Miljø, der får bemyndigelsen. 
 
Benny Jensen erklærede sig inhabil og deltog ikke i sagens behandling. 
11-05-2015 Teknisk Udvalg 
Sagens behandling udsat. 
01-06-2015 Teknisk Udvalg 
Udvalget kunne enstemmigt tiltræde indstillingens beslutningspunkter 1, 2, 4 og 5 med anbefaling om, at man gerne 
ser, at udviklingen af arealet kommer hurtigere i gang, og at der åbnes op for at iværksætte midlertidige aktiviteter.  
 
Åse Berg, Kristian Møller og Benny Jensen var forhindrede i at deltage i udvalgets behandling af sagen den 
1. juni 2015. 
